แบงก์คุมเงินฝากอีสาน หลังปล่อยสินเชื่อน้อย
แบงก์คุมเงินฝากอีสาน โตแค่ 2.7% หลังปล่อยกู้ได้น้อย ผวาเป็นหนี้เสีย&nbsp;&nbsp;
3 ก.พ. 2559

แบงก์คุมเงินฝากอีสาน โตแค่ 2.7% หลังปล่อยกู้ได้น้อย ผวาเป็นหนี้เสีย   
ธนาคารแห่งประเทศไทย (ธปท.) สำนักงานภาคตะวันออกเฉียงเหนือ รายงานว่า ปี 2558 ยอดคงค้างเงินฝากสถาบันการเงินทั้งระบบมี 6.23 แสนล้านบาท เพิ่มขึ้น 2.7% ชะลอตัวจากปี 2557 ที่มียอดเงินฝาก 6.07 แสนล้านบาท เพิ่มขึ้น 3.1% เนื่องจากธนาคารส่วนใหญ่ยังควบคุมปริมาณเงินฝากให้เติบโตช้ากว่าสินเชื่อที่ขยายตัวไม่สูง จากการระมัดระวังการให้สินเชื่อ เพราะความกังวลคุณภาพหนี้ หรือหนี้เสีย จากรายได้ในภาคเกษตรที่ลดลง และหนี้ครัวเรือนยังสูงอยู่ โดยสิ้นปี 2558 มีสินเชื่อคงค้าง 8.03 แสนล้านบาท เพิ่มขึ้น 7.3% 
สำหรับการลงทุนภาคเอกชนในภาคอีสานหดตัวลง เห็นได้จากพื้นที่รับอนุญาตก่อสร้างในเขตเทศบาล ติดลบ 18.1% จำนวนโรงงานอุตสาหกรรมที่ได้รับอนุญาตประกอบการ ลดลง 13.9% เงินลงทุนในโรงงานอุตสาหกรรม ลดลง 43.5% ทุนจดทะเบียนธุรกิจตั้งใหม่ ลดลง 19.2% เป็นต้น